মামলার বিবরণে জানা গেছে, বানিয়াচং উপজেলার ত্রিকর মহল্লার প্রবাসী আব্দুল হামিদের ছেলে মেহেদী হাসান রাসেল বানিয়াচং চৌধুরী পাড়া সরকারি প্রাথমিক বিদ্যালয়ের দ্বিতীয় শ্রেণির ছাত্র ছিল। ২০০৭ সালের ৮ অক্টোবর তার কাছ থেকে মোবাইল ফোন হাতিয়ে নেওয়ার জন্য একই গ্রামের আব্দুর রশিদ শিশুটিকে হত্যা করে পাশের মুক্তার জঙ্গলে পুঁতে রাখেন। পরদিন তাকে আটকের পর ওই স্থান থেকে মেহেদীর মৃতদেহ উদ্ধার করে পুলিশ।